পশ্চিমবঙ্গ থেকে রাজ্যসভার ৫ আসনে ভোট আজ। সংখ্যার বিচারে এই ভোটে তৃণমূলের চার প্রার্থী নাদিমুল হক, শুভাশিস চক্রবর্তী, আবির বিশ্বাস ও শান্তনু সেনের জয় নিশ্চিত। কংগ্রেস প্রার্থী অভিষেক মনু সিংভির তৃতীয়বারের জন্য রাজ্যসভা যাত্রা প্রায় পাকা।
 নিজস্ব প্রতিবেদন: পশ্চিমবঙ্গ থেকে রাজ্যসভার ৫ আসনে ভোট আজ। সংখ্যার বিচারে এই ভোটে তৃণমূলের চার প্রার্থী নাদিমুল হক, শুভাশিস চক্রবর্তী, আবির বিশ্বাস ও শান্তনু সেনের জয় নিশ্চিত। কংগ্রেস প্রার্থী অভিষেক মনু সিংভির তৃতীয়বারের জন্য রাজ্যসভা যাত্রা প্রায় পাকা। কোনও রকম অঘটন না ঘটলে সিপিএম প্রার্থী রবীন দেবের জেতার সম্ভাবনা আপাতত ক্ষীণ। তবে ক্রস ভোটিং নিয়ে জল্পনা থাকছেই। বিধানসভায় সকাল ৯টা থেকে বিকেল ৪টে পর্যন্ত ভোট দেওয়ার সুযোগ পাবেন ২৯৩ জন বিধায়ক। বাংলা থেকে ৫ আসনে প্রার্থী আছেন ৬ জন। জয়-পরাজয়ে বিশে কোনও চমক নেই। কিন্তু ভোটের ফল ছায়া ফেলবে বাংলার রাজনীতির সমীকরণে। সরাসরি প্রভাব পড়তে পারে বিধানসভার মধ্যে কক্ষ সমন্বয়ের অঙ্কে।